b'\n_START_ARTICLE_\nJohn Denvir\n_START_SECTION_\n\xc5\xbdivljenjepis\n_START_PARAGRAPH_\nPo za\xc4\x8derku 2. svetovne vojne je bil desetnik v 2. novozelandski diviziji; aprila 1941 je bil ranjen in zajet v spopadu z Nemci pri korintskem prekopu in odpeljan v nem\xc5\xa1ko tabori\xc5\xa1\xc4\x8de za vojne ujetnike v Mariboru. Decembra 1941 je skupaj \xc5\xa1e z dvema ujetnikoma pobegnil; ljubljanski \xc5\xbeelezni\xc4\x8darji so ga po zvezah Osvobodilne fronte poslali v partizane v Polhograjsko hribovje. Po prihodu v partizane je bil najprej mitraljezec v \xc5\xa0ercerjevem bataljonu Notranjskega odreda in 1. bataljonu Krimskega odreda, od oktobra 1942 pa \xc5\xa0ercerjevi brigadi. V njej je bil od julija 1943 namestnik, nato od avgusta 1943 komandant 2. bataljona. Bil je ve\xc4\x8dkrat ranjen. Oktobra 1943 je dobil \xc4\x8din poro\xc4\x8dnika NOVJ; 1944 se je vrnil domov v Novo Zelandijo. Za udele\xc5\xbebo v narodnoosvobodilni borbi je prejel partizansko spomenico 1941 in \xc4\x8din \xc4\x8dastnega majorja Jugoslovanske ljudske armade.'